ΤΙΤΛΟΣ ΜΕΤΑΠΤΥΧΙΑΚΟΥ! Χειρουργικές Λοιμώξεις-Διάγνωση-Θεραπεία-Πρόληψη //////Η επίδραση της χρήσης των ραμμάτων triclosan στη λοίμωξη του χειρουργικού τραύματος
Creators: name: Κωστάκης, Ηλίας Αθανασίου
Publisher: name: Aristotle University of Thessaloniki
Year: 2023
Subjects: Λοιμώξεις του χειρουργικού τραύματος
Χειρουργικά ράμματα εμποτισμένα με αντιβιοτικό
Τρικλοσάνη
Surgical site infections
Antibiotic-coated surgical sutures
Triclosan

description: Οι λοιμώξεις του χειρουργικού τραύματος αποτελούν ιδιαίτερα συχνά εμφανιζόμενες παθολογικές καταστάσεις. Πλέον, αποτελούν τις πιο συχνές αλλά και δαπανηρές από τις νοσοκομειακές λοιμώξεις, αποτελώντας περίπου το 20 % των λοιμώξεων αυτών ενώ σχετίζονται με αυξημένη νοσηρότητα του ασθενούς, αυξημένο χρόνο παραμονής του στο νοσοκομείο, αλλά και σημαντικά μεγαλύτερο κίνδυνο θνητότητας, που κυμαίνεται από 2 έως και 11 φορές περισσότερο από τον αναμενόμενο. Ανάμεσα στα διάφορα προφυλακτικά – προληπτικά μέτρα τα οποία έχουν προταθεί προκειμένου να ελαττωθεί ο κίνδυνος εμφάνισης των λοιμώξεων αυτών είναι και η χρήση χειρουργικών ραμμάτων επικαλυμμένων με τον αντιμικροβιακό και αντιμυκητιασικό παράγοντα τρικλοσάνη (tricosan). Ο σκοπός της παρούσας διπλωματικής εργασίας ήταν η παρουσίαση των πρόσφατων βιβλιογραφικών δεδομένων σε σχέση με την αποτελεσματικότητα της χρήσης των επικαλυμμένων με triclosan χειρουργικών ραμμάτων, δίδοντας ιδιαίτερη έμφαση σε περιστατικά και επεμβάσεις της ειδικότητας της Γενικής Χειρουργικής. Για να επιτευχθεί ο συγκεκριμένος στόχος επελέγη το εργαλείο της αφηγηματικής ανασκόπησης της βιβλιογραφίας. Μελετήθηκαν τόσο οι πρόσφατα δημοσιευθείσες τυχαιοποιημένες κλινικές μελέτες με ομάδα ελέγχου, όσο και οι σχετικές συστηματικές ανασκοπήσεις και μετα-αναλύσεις των τελευταίων ετών. Ειδικά για τις χειρουργικές επεμβάσεις της ειδικότητας της Γενικής Χειρουργικής, η χρήση των επικαλυμμένων με triclosan χειρουργικών ραμμάτων προσφέρει στον χειρουργό ένα πολύ σημαντικό όπλο στην προσπάθεια της καταπολέμησης της εμφάνισης λοιμώξεων του χειρουργικού τραύματος. Σε κάθε περίπτωση, βέβαια, η επιλογή του συγκεκριμένου τύπου ράμματος αποτελεί προσωπική επιλογή του χειρουργού, ο οποίος με κανέναν τρόπο δε θα πρέπει να θεωρεί την χρήση του ως πανάκεια, αλλά ως ένα μόνο κομμάτι των βασισμένων σε επιστημονικά τεκμήρια παρεμβάσεων στην προσπάθεια ελάττωσης της συχνότητας εμφάνισης αυτής της επιπλοκής. Προκειμένου να επιτευχθεί το μέγιστο όφελος από την χρήση τους, θα πρέπει να χρησιμοποιούνται για την συρραφή όλων των στιβάδων του χειρουργικού τραύματος. Πιθανολογείται ότι με την συγκεκριμένη τακτική είναι δυνατόν στο άμεσο μέλλον να περιοριστεί ακόμα περισσότερο η ανάγκη χορήγησης αντιβιοτικών φαρμακευτικών ουσιών κατά την περιεγχειρητική περίοδο.
description: Surgical site infections are particularly common pathologic conditions; they are regarded at the present time as the most frequent and costly hospital acquired infections, accounting for approximately 20% of those infections, and is associated with increased morbidity, increased hospitalization and with a significant higher risk of mortality, ranging from 2 up to 11 times higher than expected. Among the various prophylactic and preventive measures that have been proposed in order to reduce the risk of those infections is the use of surgical sutures coated with the antimicrobial and antifungal agent triclosan. The purpose of the present thesis was to present the recent literature data regarding the effectiveness of the use of triclosan-coated surgical sutures, with particular emphasis on cases and procedures in the specialty of General Surgery. In order to achieve this objective, the tool of narrative literature review was chosen. Both recently published randomized - controlled clinical trials and relevant recent systematic reviews and meta-analyses were studied. Especially for surgical procedures in the specialty of General Surgery, the use of triclosan-coated surgical sutures offers the surgeon a very important weapon in the fight against the occurrence of surgical site infections. In any case, of course, the choice of this type of suture is a personal choice of the surgeon, who should in no way consider its use as a panacea, but only as one part of the evidence-based interventions in the effort to reduce the incidence of this complication. In order to achieve maximum benefit from their use, triclosan – coated sutures should be used to suture all layers of the surgical wound. It is thought that this tactic might, in the near future, further reduce the need for antibiotic medication in the perioperative period.